text: Гарадзенская вобласць не выконвае асноўныя сацыяльна–эканамічныя паказчыкі па шэрагу накірункаў гаспадарчай дзейнасці. Згодна дадзеных нацыянальнага статыстычнага камітэта Рэспублікі Беларусь, першы квартал 2015 года ў Прынёманскім рэгіёне адзначыўся падзеннем на 4% унутранага валавага прадукта і невыкананьнем планавых паказчыкаў у вытворчасці прамысловай прадукцыі. Адпаведна, знізіўся экспарт і імпарт прадукцыі, як з краінамі Заходняй Еўропы, так і Расеяй, што па словах намесніка старшыні Беларускага кангрэса дэмакратычных прафсаюзаў Сяргея Антусевіча, адмоўна адбіваецца і на эканамічным становішчы насельніцтва:
  – Гэта ланцуговая рэакцыя ад тых крызісных з’яваў, якія ёсць. Мы жывем у свеце канкурэнтнай эканомікі. Беларуская прадукцыя не вытрымлівае гэтай канкурэнцыі. Няма сучасных тэхналогій, інвестыцый, няма за што плаціць людзям заробкі.
  Удзельная вага Гарадзенскай вобласці ў агульнарэспубліканскіх эканамічных паказчыках складае 8%, меней толькі ў Віцебскай і Магілёўскай абласцях. Найбольш эфектыўна Прынёманне традыцыйна адзначылася ў сельскай гаспадарцы. На адным з самых нізкіх у краіне ўзроўняў знаходзяцца паказчыкі ў галіне вытворчасці прамысловай прадукцыі, інвестыцый і тавараабароту.
  Папраўкі тычацца стасункаў работніка і наймальніка, распавёў кіраўнік мінскай філіі прафсаюзу РЭП Мікалай Пахабаў.
  – Мы хочам, каб у Працоўным Кодэксе напісалі, што наймальнік абавязаны сфармуляваць прычыны звальнення. Мы людзі і мы павінны змагацца за тое, каб мы былі людзьмі. Таму вельмі важна, каб нас падтрымалі не толькі прадстаўнікі незалежных прафсаюзаў, але і тыя людзі, якія ўваходзяць у Федэрацыю прафсаюзаў.
  Акрамя гэтага, прафсаюз распачынае збор подпісаў за змену артыкулаў, якія не дазваляюць звольніцца па свайму жаданню да сканчэння кантракту. Мікалай Пахабаў кажа, што нягледзячы на рэпрэсіі, рабочыя ўступаюць у незалежныя прафсаюзы. Зараз іх колькасць па краіне дасягае 10.000 чалавек.
  Тут 15 лістапада ў творчай прасторы берасцейскага незалежнага тэатру ’’Крылы Халопа’’ будуць выступаць берасцейскія і менскія паэты. Акрамя таго, у рамках мерапрыемства адбудзецца прэзентацыя кніг Антона Рудака ’’Верхні горад’’, Віталя Рыжкова ’’Дзверы, замкнёныя на ключы’’ і новага дыску Андрэя Хадановіча. Адзін з галоўных арганізатараў творчай сустрэчы Сяргей Гайко распавёў пра тое, чым сустрэча можа быць цікавая шэраговаму грамадзяніну:
  – Гэта мажліваць пазнаёміцца менавіта з паэтамі ў горадзе, у якім вы жывёце, каб даведацца, чым увогуле дышыць гэтае паэтычнае асяроддзе. Каб даведацца, што гэта такое, калі вы не маеце далучэння да гэтага. Можна будзе набыць нейкія кніжкі з творамі паэтаў, задаць пытанні і паслухаць вершы ў выкананні саміх паэтаў.